Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19, 38/20, 50/22 i 84/22), člana 270 Zakona o privrednim društvima ("Službeni list CG", br. 65/20, 146/2 1 i 4/24), člana 34 stav 1 tačka 2, stav 2 tačke 1, 2, 4 i 5 Zakona o uređenju prostora ("Službeni list CG", br. 19/25 i 28/25), člana 81 Zakona o izgradnji objekata ("Službeni list CG", br. 019/25 od 04.03.2025), člana 13 stav 1 tačke 9 i 10 Odluke o promjeni oblika društva "Agencija za projektovanje i planiranje” u društvo sa ograničenom odgovornošću ("Službeni list CG-opštinski propisi", broj 20/24 od 09.04.2024.godine), člana 35 tačka 2 Statuta Opštine Nikšić ("Službeni list CG - Opštinski propisi", br. 31/18 i 21/23), Skupština opštine Nikšić, na sjednici održanoj \_\_\_\_\_\_\_\_\_\_\_\_\_\_\_2025. godine, donijela je

 ODLUKU O IZMJENI ODLUKE O  PROMJENI OBLIKA DRUŠTVA

"Agencija za projektovanje i planiranje”

U DRUŠTVO SA OGRANIČENOM ODGOVORNOŠĆU

Član 1

U Odluci o promjeni oblika društva "Agencija za projektovanje i planiranje“ u Društvo sa ograničenom odgovornošću ("Službeni list Crne Gore –opštinski propisi", broj 20/24 od 09.04.2024.godine) **član** **8** mijenja se i glasi:

“U okviru osnovne d‌jelatnosti Agencija obavlja sledeće poslove:

- izradu lokalnih planskih dokumenata;

- pribavljanje podataka, podloga i ostalih dokumenata neophodnih za izradu planskog dokumenta;

-  upoznavanje javnosti sa izradom planskog dokumenta;

- sprovođenje javne rasprave;

- sačinjavanje izvještaja o sprovedenoj javnoj raspravi;

- uvid u predlog lokalnog planskog dokumenta od strane učesnika javne rasprave;

- ispravku tehničke greške u planskom dokumentu;

- učestvuje u pripremi mišljenja Opštine o urbanističko-tehničkim uslovima koje izdaje nadležni organ državne uprave;

-  učestvuje u izradi Programa uređenja prostora Opštine;

- učestvuje u izradi Izvještaja o stanju uređenja prostora;

- izradu tehničke dokumentacije koja se finansira iz sredstava Opštine, kao i drugih izvora finansiranja;

- vršenje stručnog nadzora nad izvođenjem radova koji se finansiraju iz sredstava Opštine, kao i drugih izvora finansiranja;

- vršenje revizije tehničke dokumentacije;

- vršenje tehničkog pregleda i projektantski nadzor;

- vršenje uz naknadu usluga trećim licima u okviru svog d‌jelokruga  u skladu sa zakonom,  drugim propisima, Statutom Agencije i drugim aktima Agencije;

Društvo, pored d‌jelatnosti iz stava 1 ovog člana, može obavljati i druge djelatnosti, u skladu sa zakonom i drugim propisima i Statutom Agencije, a koje ne ugrožavaju djelatnost od javnog interesa i iste se utvrđuju Statutom.”

Član 2

Sve ostale odredbe Odluke o promjeni oblika društva "Agencija za projektovanje  i planiranje“ u Društvo sa ograničenom odgovornošću ("Službeni list Crne Gore – opštinski propisi", broj 20/24 od 09.04.2024.godine), ostaju nepromijenjene.

Član 3

Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj: 01-030-

Nikšić , \_\_\_\_\_\_2025. godine

SKUPŠTINE OPŠTINE NIKŠIĆ

 P r e d s j e d n i c a

                                                                                                              Milica Lalatović Žižić, s.r.

O b r a z l o ž e nj e

**PRAVNI OSNOV:**

Član **38 stav 1 tačka 2 Zakona o lokalnoj samoupravi** ("Službeni list Crne Gore", br. 002/18 od 10.01.2018, 034/19 od 21.06.2019, 038/20 od 25.04.2020, 050/22 od 09.05.2022, 084/22 od 01.08.2022) propisuje:

“Skupština:

   1) donosi statut opštine;

   **2) donosi propise i druge opšte akte;**

   3) donosi strateški plan razvoja opštine;

   4) donosi planove i programe razvoja za pojedine oblasti;

   5) donosi urbanističke projekte;

   6) donosi program uređenja prostora, odnosno plan komunalnog opremanja;

   7) donosi budžet i završni račun budžeta;

   8) uvodi i utvrđuje opštinske poreze, takse, naknade i druge sopstvene prihode;

   9) raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina;

  10) utvrđuje uslove za osnivanje mjesnih zajednica i daje saglasnost na odluke o osnivanju;

  11) raspisuje referendum za teritoriju opštine ili za dio teritorije;

  12) odlučuje o građanskoj inicijativi;

  13) odlučuje o raspisivanju samodoprinosa za teritoriju opštine;

  14) osniva javne službe;

  15) odlučuje o zaduživanju i davanju garancija, u skladu sa zakonom;

  16) vrši potvrđivanje mandata i odlučuje o pravima odbornika;

   17) donosi odluku o skraćenju mandata skupštine;

  18) bira i razrješava predsjednika skupštine, predsjednika opštine i potpredsjednika skupštine;

  19) daje saglasnost na odluku o imenovanju i razrješenju potpredsjednika opštine;

  20) imenuje sekretara skupštine, na predlog predsjednika skupštine;

  21) imenuje članove radnih tijela skupštine;

  22) imenuje i razrješava članove organa upravljanja javnih službi;

  23) razmatra i usvaja izvještaj o radu predsjednika opštine i radu organa i službi iz člana 69 ovog zakona;

  24) razmatra izvještaj o radu javnih službi čiji je osnivač opština;

  25) razmatra izvještaj o realizaciji preporuka Državne revizorske institucije;

  26) donosi poslovnik o svom radu;

  27) donosi etički kodeks;

  28) donosi odluku o zaradama lokalnih funkcionera i lica koja imenuje Skupština;

  29) donosi odluku o zaradama lokalnih službenika i namještenika;

  30) vrši i druge poslove utvrđene zakonom i statutom. Skupština može imati stručnu službu.”

Član **270 Zakona o privrednim društvima** ("Službeni list Crne Gore", br. 065/20 od 03.07.2020, 146/21 od 31.12.2021, 004/24 od 23.01.2024) propisuje:

“Odluka, odnosno ugovor o osnivanju društva sa ograničenom odgovornošću sadrži:

   1) ime, jedinstveni matični broj i prebivalište osnivača koji je domaće fizičko lice, odnosno ime, broj pasoša ili drugi identifikacioni broj i prebivalište osnivača koji je strano fizičko lice, odnosno naziv, matični broj i sjedište osnivača koji je domaće pravno lice, odnosno naziv, broj registracije ili drugi identifikacioni broj i sjedište osnivača koji je strano pravno lice;

   2) naziv društva koje se osniva;

   3) oznaku da se radi o društvu sa ograničenom odgovornošću ("DOO");

   4) prava i obaveze osnivača;

   5) ime, odnosno naziv osnivača koji unose nenovčane uloge, opis uloga, nominalnu vrijednost ud‌jela dobijenog za ulog i rok do kada se nenovčani ulozi moraju unijeti u društvo;

   6) udio svakog člana društva u ukupnom osnovnom kapitalu izražen u procentima;

   7) organe društva;

   8) procijenjene troškove osnivanja i način njihove naknade;

   9) postupak za rješavanje sporova između osnivača;

   10) ovlašćenje da jedan ili više osnivača zastupaju osnivače u postupku osnivanja društva;

   11) druga pitanja od značaja za osnivanje društva.

Član **34 stav 1 tačka 2, stav 2 tačke 1, 2, 4 i 5 Zakona o uređenju prostora** ("Službeni list Crne Gore", br. 019/25 od 04.03.2025, 028/25 od 19.03.2025, 049/25 od 20.05.2025) propisuje:

“Planski dokument izrađuje privredno društvo koje ispunjava uslove propisane ovim zakonom (u daljem tekstu: obrađivač), i to:

   1) privredno društvo koje osniva Vlada za izradu državnih planskih dokumenata;

  **2) privredno društvo koje osniva skupština jedinica lokalne samouprave za izradu lokalnih planskih dokumenata.**

Pored poslova iz stava 1 tačka 1 ovog člana, privredno društvo može da obavlja i poslove koji se odnose na:

**1) pribavljanje podataka, podloga i ostalih dokumenta neophodnih za izradu planskog dokumenta;**

  **2) upoznavanje javnosti sa izradom planskog dokumenta;**

  3) reviziju lokalnih planskih dokumenata;

  **4) ispravku tehničke greške u planskom dokumentu i**

**5) druge poslove utvrđene zakonom i aktom o osnivanju.**

Dvije ili više jedinica lokalne samouprave mogu da osnuju privredno društvo za izradu planskih dokumenata iz stava 1 tačka 2 ovog člana.

Privredno društvo iz stava 1 tačka 2 i stava 3 ovog člana može da obavlja poslove iz stava 2 tač. 1, 2, 4 i 5 ovog člana.

Za reviziju lokalnih planskih dokumenata jedinica lokalne samouprave plaća privrednom društvu iz stava 1 tačka 1 ovog člana naknadu u visini koju propisuje Vlada, u zavisnosti od vrste, složenosti i obuhvata planskog dokumenta.”

Član **81 Zakona o izgradnji objekata** ("Službeni list Crne Gore", br. 019/25 od 04.03.2025) propisuje:

„D‌jelatnost revizije tehničke dokumentacije može da obavlja revident koji ima najmanje jednog zaposlenog licenciranog arhitektu odnosno licenciranog inženjera odgovarajuće struke po vrsti projekta iz člana 9 stav 2 ovog zakona koji reviduje (u daljem tekstu: revizor).

D‌jelatnost stručnog nadzora obavlja stručni nadzor koji ima najmanje jednog zaposlenog licenciranog arhitektu, odnosno licenciranog inženjera odgovarajuće struke koji vrši stručni nadzor nad izvođenjem pojedinih radova na građenju objekta (u daljem tekstu: nadzorni inženjer).

D‌jelatnost tehničkog pregleda može da obavlja privredno društvo, pravno lice odnosno preduzetnik koji ima najmanje jednog zaposlenog revizora odnosno nadzornog inženjera, koji vrši tehnički pregled objekta.

Projektantski nadzor može da obavlja projektant koji je izradio tehničku dokumentaciju na osnovu koje se vrši građenje objekta.

Obavljanje pojedinih poslova revizije, stručnog nadzora odnosno tehničkog pregleda subjekti iz st. 1, 2 i 3 ovog člana mogu da obezbijede i na osnovu zaključenog ugovora sa drugim privrednim društvom, pravnim licem odnosno preduzetnikom koje ima zaposlenog revizora ili nadzornog inženjera za određenu vrstu projekta odnosno radova.

Subjekti iz st. 1 i 2 ovog člana dužni su da prije početka vršenja revizije tehničke dokumentacije odnosno stručnog nadzora odrede vodećeg i odgovornog revizora, odnosno vodećeg i odgovornog nadzornog inženjera za svaku vrstu projekta odnosno radova.

Subjekti iz st. 1, 2 i 3 ovog člana mogu da zaključe ugovor sa revizorom odnosno nadzornim inženjerom za obavljanje revizije tehničke dokumentacije, stručnog nadzora i tehničkog pregleda.

Subjekti iz st. 1, 2 i 3 ovog člana dužni su da reviziju, stručni nadzor, tehnički pregled i projektantski nadzor obavljaju u skladu sa ovim zakonom i posebnim propisima.

Subjekti iz st. 1, 2 i 3 ovog člana dužni su da Ministarstvu dostave obavještenje o imenovanju vodećeg i odgovornog revizora tehničke dokumentacije i vodećeg i odgovornog nadzornog inženjera za građenje objekta.”

Član **13 stav 1 tačke 9 i 10 Odluke o promjeni oblika društva "Agencija za projektovanje  i planiranje” u društvo sa ograničenom odgovornošću** ("Službeni list Crne Gore –opštinski propisi", broj 20/24 od 09.04.2024.godine) propisuje:

Osnivač Agencije:

   - daje saglasnost na Statut i njegove promjene;

   - razmatra izvještaj o poslovanju i donosi odluku o raspod‌jeli profita;

   - daje saglasnost na godišnji Program obavljanja d‌jelatnosti Agencije;

   - donosi odluku o pokriću gubitaka;

   - imenuje i razrješava članove odbora direktora;

   - daje saglasnost na imenovanje i razrješenje izvršnog direktora;

   - daje saglasnost na godišnji program rada Agencije i finansijski plan Agencije;

   - razmatra i usvaja godišnji Izvještaj o radu i finansijskom poslovanju Agencije;

  **- donosi odluku o promjeni oblika, restrukturiranju i dobrovoljnoj likvidaciji Agencije;**

**- daje saglasnost na promjene naziva, djelatnosti, sjedišta i osnovnog kapitala Agencije;**

   - daje saglasnost na cjenovnik usluga koje utvrđuje odbor direktora.

   - vrši i druge poslove u skladu sa zakonom, ovom Odlukom i Statutom.

Član **35 tačka 2 Statuta Opštine Nikšić** ("Službeni list Crne Gore - opštinski propisi", br. 031/18 od 07.09.2018, 021/23 od 28.04.2023, 062/25 od 20.06.2025) propisuje:

“Skupština:

   1) donosi Statut Opštine;

**2) donosi propise i druge opšte akte;**

   3) donosi strateški plan razvoja opštine;

   4) donosi planove i programe razvoja za pojedine oblasti;

   5) donosi urbanističke projekte;

   6) donosi program uređenja prostora, odnosno plan komunalnog opremanja;

   7) donosi budžet i završni račun budžeta;

   8) uvodi i utvrđuje opštinske poreze, takse, naknade i druge sopstvene prihode;

   9) raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina;

   10) utvrđuje uslove za osnivanje mjesnih zajednica i daje saglasnost na odluke o osnivanju;

   11) raspisuje referendum za teritoriju opštine ili za dio teritorije;

   12) odlučuje o građanskoj inicijativi;

   13) odlučuje o raspisivanju samodoprinosa za teritoriju opštine;

   14) osniva javne službe;

   15) odlučuje o zaduživanju i davanju garancija, u skladu sa zakonom;

   16) vrši potvrđivanje mandata i odlučuje o pravima odbornika;

   17) donosi odluku o skraćenju mandata Skupštine;

  18) bira i razrješava predsjednika Skupštine, predsjednika Opštine i potpredsjednika

 Skupštine;

  19) daje saglasnost na odluku o imenovanju i razrješenju potpredsjednika Opštine;

   20) imenuje sekretara Skupštine, na predlog predsjednika Skupštine;

   21) imenuje članove radnih tijela Skupštine;

   22) imenuje i razrješava članove organa upravljanja javnih službi;

  23) razmatra i usvaja izvještaj o radu predsjednika Opštine i rada organa lokalne uprave;

   24) razmatra izvještaj o radu javnih službi čiji je osnivač Opština;

   25) razmatra izvještaj o realizaciji preporuka Državne revizorske institucije;

   26) donosi poslovnik o svom radu;

   27) donosi etički kodeks;

  28) donosi odluku o zaradama lokalnih funkcionera i lica koja imenuje Skupština;

   29) donosi odluku o zaradama lokalnih službenika i namještenika;

   30) vrši i druge poslove utvrđene zakonom i Statutom.

Skupština ima stručnu službu.”

**Razlozi za donošenje** Odluke o izmjeni Odluke o promjeni oblika društva "Agencija za projektovanje i planiranje” u društvo sa ograničenom odgovornošću nalaze se u usklađivanju osnivačkih akata sa Zakonom o uređenju prostora ("Službeni list Crne Gore", br. 019/25 od 04.03.2025, 028/25 od 19.03.2025, 049/25 od 20.05.2025) u dijelu koji se odnosi na izradu planske dokumentacije i kojim se uređuje sistem uređenja prostora, planske postavke za održivi prostorni razvoj i druga pitanja od značaja za uređenje prostora i Zakonom o izgradnji objekata ("Službeni list Crne Gore", br. 019/25 od 04.03.2025) kojim se uređuju uslovi za obavljanje revizije tehničke dokumentacije, stručnog nadzora, tehničkog pregleda i projektantskog nadzora, te samim tim mijenja se član 8 kojim su predviđene d‌jelatnosti DOO “Agencije za projektovanje i planiranje” Nikšić i usklađuje se sa postojećim zakonima.

**OBRAĐIVAČ:**

**DOO ”Agencija za projektovanje i planiranje” Nikšić**

**Izvršna direktorka**

**Ana Vukotić,s.r.**